**ТЕХНИЧЕСКА СПЕЦИФИКАЦИЯ**

***Обособена позиция № 1 “Доставка на контейнери тип „Ракла”***

1. **ТЕХНИЧЕСКИ ХАРАКТЕРИСТИКИ**

**Нови контейнери тип „Ракла“ – 300 бр.**

* Обем – 1100 литра с тапа;
* Цвят: жълт /да отговаря на RAL 1018 сертификат или еквивалент;
* Товароносимост – 430 кг (Минимум), 510 кг (Максимум);
* Собствено тегло – 50 кг (Минимум), 65 кг (Максимум);
* Сменяеми дръжки по два броя от двете страни на корпуса;
* Брой на опорните колела – 4 броя (Ф 200 х 50 мм), 2 от които с блокираща спирачна система;
* Капак – капак в капака (малкият капак да бъде разположен от страната на отваряне на големия капак), без механизъм, ръчно отваряне;
* Цапфа с ширина на основата 450 мм (Минимум) и щифт с метална вложка;
* Материал: /HDPE/ полиетилен с висока плътност;
* Да се затварят плътно;
* Да бъдат влагоустойчиви;
* Устойчиви на UV лъчение; на ниски и високи атмосферни температури; на химически и биологични въздействия;
* Гладка повърхност за лесно почистване, непозволяваща задържането на нечистотии;
* Да се обслужва от всички автомобили за събиране на отпадъци, отговарящи на изискванията на БДС EN 1501-1 или еквивалент.
* Съдовете да са изработени съгласно норми БДС EN-840-2 или еквивалент, БДС EN-840-5 или еквивалент и БДС EN-840-6 или еквивалент.

**2. БРАНДИРАНЕ НА СЪДОВЕТЕ ЗА ОТПАДЪЦИ**

Изпълнителят следва да изработи стикери за разделно събиране на отпадъци и да ги постави върху кофите, съобразно изискванията на възложителя.

Брандирането на съдовете за отпадъци цели ясно и еднозначно указване какъв вид отпадък в кой съд трябва да попадне. Брандирането ще се осъществи с устойчиви на атмосферни условия стикери. Съдържанието на стикерите ще включва атрактивна визия, ясно разграничени елементи на отпадъка, показани с изображения, текстово изписване на видовете отпадъци и друга служебна информация.

**2.1. Основни характеристики на PVC стикерите**

* **PVC стикер - трапец с основи 95х90 см и височина 70 см**
* Самозалепващо се PVC, подходящо за външни условия, устойчиво на вода и температурни амплитуди и механично въздействие;
* Пълноцветен печат, 4+0;
* Размер: 95х70х90 см, трапецовидна форма;
* Дизайн: Възложителят има ангажимент да предостави идеен дизайн на стикера при подписване на договора. Изпълнителят следва да го адаптира към размерите на съдовете за отпадъци и ако е необходимо да нанесе корекции, но без да променя основното смислово и визуално съдържание;
* Тираж: 300 бр.;
* Монтаж.

***!!! Забележка:*** Възложителят има право да предлага, проверява и коригира текстовото съдържание и дизайна на стикерите по време на тяхното изработване до окончателното им приемане.

**3. ПЕРИОД И МЯСТО НА ИЗПЪЛНЕНИЕ НА ПОРЪЧКАТА**

Изпълнението на поръчката стартира от датата на подписване на договора с Изпълнителя, като срокът не може да превишава**60 календарни дни, включващ и брандиране на съдовете.**

Място на изпълнение: сградата на ОП «Благоустрояване» – гр. Габрово, бул. «Трети март» № 53.

Съдове за разделно събиране на отпадъци, ще се приемат във окомплектован вид и в готовност за експлоатация.

**4. ГАРАНЦИОНЕН СРОК**

Гаранционен срок е не по – кратък от **12** (дванадесет) месеца и не по-дълъг от **36** (тридесет и шест) месеца.

**5.** При предаването на съдовете за разделно събиране на отпадъци, избраният за изпълнител участник, ще предостави **указания за експлоатация и безопасност на български език, сертификати/декларации за съответствие и/или протоколи от лабораторни изследвания за качество, доказващи съответствието на предлаганите от него съдове за разделно събиране на отпадъци с изискванията на Възложителя.**

***Забележка****:* Възложителят си запазва правото, ако при приемането на доставката има неотговарящи параметри от Предложението за изпълнение на участника и/или не се предоставят необходимите документи по т. 5 да не подпише приемо-предавателен протокол и да не приеме доставката.