**ТЕХНИЧЕСКА СПЕЦИФИКАЦИЯ**

**Обособена позиция № 2 “Доставка на качета за пепел”**

1. **ТЕХНИЧЕСКИ ХАРАКТЕРИСТИКИ**

**Контейнер тип - метална кофа/каче – 200 бр.**

* Обем - 110 литра;
* Товароносимост - Минимум 50 кг, Максимум 95 кг;
* Височина на съда - Минимум 860 мм, Максимум 960 мм;
* Капак - 1 бр. отмятане – посока назад, с 1 бр. ръкохватка, разположена срещуположно на пантите в периферията на капака;
* Посока на отваряне на капака - Отмятане назад;
* Конструкция - Дебелина на стоманената ламарина минимум 1,2 мм, максимум 2 мм, горещо поцинкована. Два броя ръкохватки с отстояние 450 мм от дъното на съда, изработени от плътно желязо минимум Ø10 мм. разположени странично;
* Допълнително усилване на дъното - Гумен буфер с дебелина минимум 30 мм. предпазващ дъното от деформации и шум. Да бъде подсилено с метална шина по целият диаметър. Дебелина на шината да е минимум 2,5 мм, ширина минимум 30мм;
* Допълнително усилване на корпуса и капака - Оребрено чрез щанцоване тяло и капак за по-голяма здравина и устойчивост;
* Покритие - Горещо поцинкована ламарина, устойчива на отпадъци с висока температура (например гореща пепел) основния корпус, капака и всички елементи;
* Закрепване на капака - Капакът да е закрепен посредством шарнирна връзка, която е монтирана с метални пресовани нитове, които да бъдат допълнително подсигурени от вътрешна страна на съда с допълнителни метални планки;
* Обслужване - Съдовете да могат да бъдат обслужвани от автомобили за събиране на отпадъци, отговарящи на изискванията на БДС EN 1501-1 или еквивалент;
* Начин на захващане на куките за повдигане и снемане - Нитоване с метални пресовани нитове, които да бъдат допълнително подсигурени от вътрешна страна на съда с допълнителни метални планки. Самите куки да бъдат изработени от плътно желязо и метални планки с минимална ширина 340 мм и максимална – не повече от ширината на съда, с отстояние на горния край на планките от дъното на съда минимално 790 мм;
* Изисквания за качество - Да отговарят на българските и европейски стандарти за съдове за отпадъци, и на изискванията за безопасност и здраве. Да не пропуска течности;
* Съдовете да са изработени съгласно норми DIN 6629 или еквивалент, БДС 4626-75 или еквивалент, БДС 2587-88 или еквивалент.

1. **ПЕРИОД И МЯСТО НА ИЗПЪЛНЕНИЕ НА ПОРЪЧКАТА**

Изпълнението на поръчката стартира от датата на подписване на договора с Изпълнителя, като срокът не може да превишава**60 календарни дни.**

Място на изпълнение: сградата на ОП «Благоустрояване» – гр. Габрово, бул. «Трети март» № 53.

Съдове за разделно събиране на отпадъци, ще се приемат във окомплектован вид и в готовност за експлоатация.

1. **ГАРАНЦИОНЕН СРОК**

Гаранционен срок е не по – кратък от **12** (дванадесет) месеца и не по-дълъг от **36** (тридесет и шест) месеца.

**4.**При предаването на съдовете за разделно събиране на отпадъци, избраният за изпълнител участник, ще предостави **указания за експлоатация и безопасност на български език, сертификати/декларации за съответствие и/или протоколи от лабораторни изследвания за качество, доказващи съответствието на предлаганите от него съдове за разделно събиране на отпадъци с изискванията на Възложителя.**

***Забележка****:* Възложителят си запазва правото, ако при приемането на доставката има неотговарящи параметри от Предложението за изпълнение на участника и/или не се предоставят необходимите документи по т. 4 да не подпише приемо-предавателен протокол и да не приеме доставката.